  Виталий Пронин Та нуналъёсы Иже Россиысь но, кунгож сьӧрысь но уно куноос люкаськизы. Соос пырисько Россиысь «Улэп городъёс» проектэ. Ужрад сӥё-дано усьтэмын Кун Кенешлэн юртаз. Лыктэм куноос пӧлын уно нимо-дано адямиос. Соос вань мылкыд карисьёс понна ортчыто мастер-классъёс, котрес ӝӧк сьӧрын кенешонъёс, лыдӟо лекциос. Котькудаз ик вераськон мынэ городэз азинтон, отын улонэз тунсыкогес, даногес карон пумысен. Кылсярысь, ас малпанъёссэс веразы Голландиысь Эйдоховен городлэн архитекторез Кейс Донкерс, Берлинэз азинтонэн вырись Томас Штельман, Россиысь культурая министрлэн советникез, профессор Николай Новичков, Россиысь Лэсьтӥськонъя министерство бордысь общественной кенешлэн ёзчиез Сергей Журавлёв но трос мукетъёсыз. Специалистъёс валэкто: дизайн но архитектура городлэсь туссэ быдэсак воштыны быгато.- Ижевсклэн ӵуказе нуналыз сярысь малпаськыку, тодын возёно солэсь аспӧртэмлыкъёссэ, лыдэ басьтоно егитъёслэсь малпанъёссэс, - лыдъя Кейс Донкерс.Лыктэм куноос пӧлын - Россиысь тодмо тележурналист Владимир Познер. Журналистъёс понна со нимысьтыз дышетон ортчытӥз, Шор площадьын калыкен пумиськон радъяз. Пусйиз: Ижын со нырысетӥзэ ӧвӧл ни, татын солы кельше - город чылкыт, вож, нош адямиос капчи мылкыдоесь. В. Познер пусйиз: Ижын со нырысетӥзэ ӧвӧл ни, татын солы кельше - город чылкыт, вож, нош адямиос капчи мылкыдоесь.Малы таӵе бадӟым ужрад одно Удмуртилэн шоркараз ортче?- Ижысь власть но калык - люконтэм, троссэ ужпумъёсты ӵошен эскериськом, калыклэсь мылкыдзэ лыдэ басьтӥськом, - шуиз Ижлэн йырыз Александр Ушаков. - Тазьы ужаммы сярысь тодӥллям Россиысь Общественной палатаын. Та бӧрсьы ик солэн секретарез А. Бречалов шуиз: ужаменыды тодматскеммы потэ.Городысь кивалтӥсьёс верамъя, форум йылпумъяськем бере шоркармы соку ик тодмантэм уз воштӥськы, вылды. Но кылдозы выль малпанъёс, выль проектъёс.Элина Кумачёва Туспуктэм: Эдуард Карипов, 2015.urbanfest18.ru/ Теги: Ижкар  